OHJELMISTON KÄYTTÖOIKEUSSOPIMUS

LUE TÄMÄ KÄYTTÖOIKEUSSOPIMUS HUOLELLISESTI ENNEN
OHJELMISTON KÄYTTÖÖNOTTOA. KÄYTTÄMÄLLÄ TÄTÄ OHJELMISTOA
HYVÄKSYT KÄYTTÖOIKEUSSOPIMUKSEN EHDOT.

1. Käyttöoikeus.
  Tämän Käyttöoikeussopimuksen mukana levyllä,
  kiintomuistissa tai muulla tallennusvälineellä tuleva
  sovellus-, esittely-, järjestelmä- ja muu ohjelmisto
  ("Ohjelmisto") ja muu kirjallinen aineisto on SHARPin
  lisensoima tuote. Asiakas omistaa levyn, jolle
  Ohjelmisto on tallennettu, mutta Ohjelmisto ja siihen
  liittyvä kirjallinen aineisto on SHARPin ja/tai
  SHARPin toimittajien omaisuutta. Käyttöoikeussopimus
  antaa asiakkaalle oikeuden käyttää Ohjelmistoa
  yhdessä tai useammassa tietokoneessa, joka on
  kytketty yhteen tulostimeen, ja tehdä Ohjelmistosta
  yhden konekoodisen varmuuskopion. Kopioon on
  liitettävä SHARPin tekijänoikeusilmoitus, SHARPin
  toimittajien tekijänoikeusilmoitus ja kaikki muut
  SHARPin ja/tai sen toimittajien omistusoikeuksiin
  liittyvät selosteet, jotka ovat Ohjelmiston
  alkuperäiskopiossa. Asiakas voi siirtää kaikki
  Ohjelmiston käyttöoikeudet, Ohjelmiston
  varmuuskopion, Ohjelmistoon liittyvän kirjallisen
  aineiston ja tämän Käyttöoikeussopimuksen kopion
  toiselle osapuolelle edellyttäen, että toinen
  osapuoli lukee ja hyväksyy tämän
  Käyttöoikeussopimuksen ehdot.

2. Rajoitukset.
  Ohjelmisto sisältää tekijänoikeuksien alaista
  aineistoa, liikesalaisuuksia ja muuta
  omistusoikeuksien alaista aineistoa, joka on SHARPin
  ja/tai sen toimittajien omaisuutta, ja näiden
  tietojen suojaamiseksi Ohjelmistoa ei saa purkaa,
  hajottaa tai muuntaa helposti käsitettävään
  muotoon. Ohjelmistoa tai sen osia ei saa muuttaa,
  käyttää verkossa, vuokrata, lainata tai levittää eikä
  Ohjelmistoa tai sen osia jäljitteleviä tuotteita saa
  luoda. Ohjelmistoa ei saa siirtää sähköisesti
  tietokoneesta toiseen tai tietoliikenneverkon
  välityksellä.

3. Lakkaaminen.
  Tämä käyttöoikeussopimus on voimassa
  toistaiseksi. Käyttöoikeussopimuksen voi lakkauttaa
  milloin tahansa tuhoamalla Ohjelmiston ja siihen
  liittyvän kirjallisen materiaalin ja niiden
  kopiot. Tämä Käyttöoikeussopimus raukeaa välittömästi
  ilman SHARPin ja/tai SHARPin toimittajien ilmoitusta,
  mikäli asiakas ei noudata sopimusehtoja. Jos
  Käyttöoikeussopimus lakkautetaan, asiakkaan on
  tuhottava Ohjelmisto ja siihen liittyvä aineisto
  kopioineen.

4. Vientilakeihin liittyvät ehdot.
  Asiakas suostuu siihen, että Ohjelmistoa tai muita
  SHARPilta saatuja teknisiä tietoja tai niihin
  perustuvaa tuotetta ei saa viedä Yhdysvaltojen
  ulkopuolelle ilman lupaa ja Yhdysvaltain
  lainsäädännön vastaisesti. Jos Ohjelmisto on hankittu
  laillisesti Yhdysvaltojen ulkopuolelta, asiakas
  suostuu olemaan viemättä Ohjelmistoa tai muita
  SHARPilta saamiaan teknisiä tietoja tai niiden
  perusteella tehtyä tuotetta edelleen muihin maihin
  Yhdysvaltain ja Ohjelmiston ostomaan lainsäädännön
  vastaisesti.

5. Hallituksen loppukäyttäjät.
  Jos asiakas hankkii Ohjelmiston Yhdysvaltain
  hallituksen yksikön tai viraston puolesta, tulee
  noudattaa seuraavia ehtoja. Hallitus sitoutuu siihen,
  että
  (i)jos Ohjelmisto toimitetaan Yhdysvaltain
     puolustusministeriölle, se luokitellaan
     "Kaupalliseksi tietokoneohjelmistoksi", ja
     hallituksella on vain "rajoitetut oikeudet"
     Ohjelmistoon ja siihen liittyvään kirjalliseen
     materiaaliin DFARS:n pykälässä 252.227-7013 (c)
     (1) (lokakuu 1988) määritetyllä tavalla; ja
  (ii)jos Ohjelmisto toimitetaan muille Yhdysvaltain
      hallituksen yksikölle tai virastolle kuin
      puolustusministeriölle, hallituksen oikeudet
      Ohjelmistoon ja siihen liittyvään kirjalliseen
      materiaaliin on määritetty FAR:n pykälässä
      52.227-19 (c)(2) tai NASA:n tapauksessa FAR:n
      NASA-liitteen pykälässä 18-52.227-86 (d).

6. Tallennusvälineiden rajoitettu takuu.
  SHARP takaa, että Ohjelmistolevyissä ei ole
  materiaali- tai valmistusvikoja, jotka ilmenisivät
  tavanomaisessa käytössä. Takuu on voimassa
  yhdeksänkymmenen (90) päivän ajan ostopäivästä, joka
  on ostokuitissa oleva päivä. SHARPin ja/tai sen
  toimittajien koko vastuu ja asiakkaan kaikki oikeudet
  rajoittuvat siihen, että levy, joka ei vastaa tässä
  6. pykälässä määritetyn rajoitetun takuun
  vaatimuksia, vaihdetaan uuteen. Levy vaihdetaan
  uuteen, kun asiakas palauttaa sen ja
  kuittijäljennöksen SHARPille tai SHARPin
  valtuuttamalle jälleenmyyjälle. SHARPilla ei ole
  velvollisuutta vaihtaa levyä, jonka vahingoittuminen
  johtuu onnettomuudesta, väärinkäytöstä tai väärästä
  käyttöympäristöstä.

KAIKKI LEVYJEN OLETETUT TAKUUT, MUKAAN LUKIEN TAKUUT
KAUPALLISESTA HYÖDYNNETTÄVYYDESTÄ TAI SOPIVUUDESTA
TIETTYYN TARKOITUKSEEN, RAJOITTUVAT YHDEKSÄÄNKYMMENEEN
(90) PÄIVÄÄN OSTOPÄIVÄSTÄ LUKIEN. TÄMÄ TAKUU ANTAA
ASIAKKAALLE TIETYT LAIN MUKAISET OIKEUDET, JA
ASIAKKAALLA VOI OLLA MYÖS MUITA OIKEUKSIA ERI
VALTIOIDEN LAINSÄÄDÄNNÖN MUKAISESTI.

7. Ohjelmiston takuuta koskevat rajoitukset.
  Asiakas vahvistaa täten käyttävänsä Ohjelmistoa
  omalla vastuullaan. Ohjelmisto ja siihen liittyvä
  kirjallinen aineisto toimitetaan "SELLAISENAAN" ja
  ilman mitään takuita. SHARP ja SHARPin toimittajat
  (7. ja 8. pykälässä SHARPista ja SHARPin
  toimittajista käytetään yhteistä nimitystä "SHARP")
  TORJUVAT KAIKKI NIMENOMAISET TAI OLETETUT VASTUUT
  MUKAAN LUKIEN, MUTTA RAJOITTUMATTA, OLETETUT VASTUUT
  OHJELMISTON KAUPALLISESTA HYÖDYNNETTÄVYYDESTÄ JA
  SOVELTUVUUDESTA TIETTYYN TARKOITUKSEEN.  SHARP EI
  TAKAA SITÄ, ETTÄ OHJELMISTOON SISÄLTYVÄT TOIMINNOT
  VASTAAVAT ASIAKKAAN VAATIMUKSIA, ETTÄ OHJELMISTO
  TOIMII KESKEYTYKSETTÄ TAI VIRHEETTÖMÄSTI JA ETTÄ
  OHJELMISTON VIRHEET KORJATAAN.  SHARP EI OLE MYÖSKÄÄN
  MILLÄÄN TAVALLA VASTUUSSA OHJELMISTON TAI SIIHEN
  LIITTYVÄN KIRJALLISEN AINEISTON KÄYTÖSTÄ TAI KÄYTÖN
  SEURAUKSISTA TUOTTEIDEN VIRHEETTÖMYYTEEN,
  TARKKUUTEEN, LUOTETTAVUUTEEN TAI MUIHIN
  OMINAISUUKSIIN LIITTYVISSÄ ASIOISSA.  SHARPIN TAI
  SHARPIN VALTUUTTAMAN JÄLLEENMYYJÄN ANTAMAT SUULLISET
  TAI KIRJALLISET TIEDOT TAI OHJEET TOIMITETAAN ILMAN
  MITÄÄN TAKUITA, JA NE EIVÄT VAIKUTA TÄMÄN TAKUUN
  LAAJUUTEEN.  MIKÄLI OHJELMISTOSSA ON VIKAA, ASIAKAS
  (EI SIIS SHARP TAI SHARPIN VALTUUTTAMA JÄLLEENMYYJÄ)
  VASTAA KAIKISTA TARPEELLISISTA HUOLTO- JA
  KORJAUSKUSTANNUKSISTA. JOIDENKIN VALTIOIDEN
  LAINSÄÄDÄNTÖ EI SALLI OLETETTUJEN TAKUIDEN
  RAJOITTAMISTA, JOLLOIN KYSEINEN RAJOITUS EI KOSKE
  ASIAKASTA.

8. Vastuurajoitus.
  SHARP EI VASTAA MISSÄÄN OLOSUHTEISSA,
  TUOTTAMUKSELLISUUS MUKAAN LUKIEN, MISTÄÄN
  SATUNNAISISTA, ERITYISISTÄ TAI VÄLILLISISTÄ
  VAHINGOISTA, JOTKA AIHEUTUVAT OHJELMISTON TAI SIIHEN
  LIITTYVÄN AINEISTON KÄYTÖSTÄ TAI KYVYTTÖMYYDESTÄ
  KÄYTTÄÄ NIITÄ, VAIKKA SHARPIA TAI SHARPIN
  VALTUUTTAMAA JÄLLEENMYYJÄÄ OLISI VAROITETTU
  TÄLLAISTEN VAHINKOJEN MAHDOLLISUUDESTA. JOIDENKIN
  VALTIOIDEN LAINSÄÄDÄNTÖ EI SALLI SATUNNAISISTA TAI
  SEURAAMUKSELLISISTA VAHINGOISTA AIHEUTUVAN VASTUUN
  RAJOITTAMISTA TAI POISSULKEMISTA, JOLLOIN KYSEINEN
  RAJOITUS TAI POISSULKEMINEN EI EHKÄ KOSKE
  ASIAKASTA. SHARPin kokonaisvastuu asiakkaalle
  kaikista vahingoista, menetyksistä ja toimenpiteistä
  (sopimuksesta, siviilioikeudellisista rikkomuksista
  [mukaan lukien tuottamuksellisuus] tai muusta
  johtuvista) ei missään tapauksessa ylitä asiakkaan
  Ohjelmistosta maksamaa summaa.

9. Sovellettava laki ja ehtojen muuttaminen.
  Ohjelmiston Apple Macintoshiin ja Microsoft
  Windowsiin liittyviltä osin tähän
  Käyttöoikeussopimukseen sovelletaan Kalifornian ja
  Washingtonin osavaltioiden lainsäädäntöä mainitussa
  järjestyksessä ja sitä myös tulkitaan niiden
  mukaisesti. Jos jonkin pätevän lainkäyttöalueen
  oikeusistuin pitää mistä tahansa syystä jotakin tämän
  Käyttöoikeussopimuksen tai sen osan ehdoista
  sellaisena, ettei sitä voi panna täytäntöön, kyseinen
  sopimusehto pannaan täytäntöön siinä määrin kuin se
  on mahdollista, osapuolia sitovasti, ja tämä
  Käyttöoikeussopimus on muilta osin yhä täysin
  voimassa.

10. Koko sopimus.
  Tämä Käyttöoikeussopimus on koko sopimus Ohjelmiston
  ja siihen liittyvän aineiston käytöstä osapuolten
  välillä, ja se kumoaa kaikki käyttöön liittyvät
  aiemmat tai samanaikaiset kirjalliset tai suulliset
  sopimukset. Kaikki lisäykset tai muutokset tähän
  Käyttöoikeussopimukseen on tehtävä kirjallisesti ja
  SHARPin valtuuttaman jälleenmyyjän on ne
  allekirjoitettava. Suullisesti tehdyt ja
  allekirjoittamattomat lisäykset ja muutokset eivät
  ole päteviä.
